cyanic-selkie/wikianc huggingface dataset:
ইন্টারনেট আর্কাইভ
জাতীয় জরুরি গ্রন্থাগার
COVID-19 মহামারীর কারণে অনেক স্কুল, বিশ্ববিদ্যালয় এবং গ্রন্থাগার বন্ধ করে দিয়েছিল, সংরক্ষণাগারটি ২২ শে মার্চ, ২০২০ এ ঘোষণা করেছিল যে এটি ১.৪ মিলিয়ন ডিজিটাইজড বইয়ের বিধিনিষেধকে সরিয়ে জাতীয় জরুরি গ্রন্থাগার তৈরি করছে। এর ওপেন লাইব্রেরি তবে অন্যথায় ব্যবহারকারীদের তারা যে পরিমাণ বই চেক আউট করতে পারে এবং তাদের রিটার্ন ঋণদান প্রয়োগ করে তা সীমাবদ্ধ করে দেয়; সাধারণত, সাইটটি কেবলমাত্র একটি এনক্রিপ্ট করা ফাইল ব্যবহার করে যে বইটি ছিল তা প্রতিটি ফিজিকাল কপির জন্য একটি ডিজিটাল সংস্করণ দেওয়ার অনুমতি দেবে যা ঋণদান দেওয়ার সময়টি শেষ হওয়ার পরে অকেজো হয়ে যায়। এই লাইব্রেরিটি কমপক্ষে ৩০ শে জুন, ২০২০ অবধি বা মার্কিন জাতীয় জরুরি অবস্থা শেষ হওয়ার আগ পর্যন্ত এমন থাকবে, পরে থাকতে পারে। আরম্ভের সময়, ইন্টারনেট সংরক্ষণাগারটি লেখক এবং রাইটহোল্ডারদের জাতীয় কাজকর্ম লাইব্রেরি থেকে বাদ দেওয়ার জন্য তাদের কাজগুলি অপ্ট-আউট অনুরোধ জমা দেওয়ার মঞ্জুরি দেয়।
যাইহোক, সংরক্ষণাগারটির পূর্ববর্তী ঋণদান পদ্ধতির জন্য লেখক এবং প্রকাশকরা এরই মধ্যে সমালোচনা করেছিলেন এবং জাতীয় জরুরি লাইব্রেরি ঘোষণার পরে লেখক, প্রকাশক এবং উভয়ের প্রতিনিধিত্বকারী গোষ্ঠী আরও কপিরাইট লঙ্ঘন এবং ডিজিটাল পাইরেসি-র পদক্ষেপের সমতুল্য হিসাবে এই বিষয়টিকে নিয়েছিল এবং কপিরাইটের সীমানা ঠেকানোর কারণ হিসাবে COVID-19 মহামারীটি ব্যবহার করে।  এই লেখকের কিছু কাজের প্রতিক্রিয়াগুলিতে বিদ্রূপ করার পরে, ইন্টারনেট আর্কাইভের জেসন স্কট অনুরোধ করেছিল যে জাতীয় জরুরি গ্রন্থাগারের সমর্থক কারও বইকে অবজ্ঞা না করে: "আমি বুঝতে পারি যে এখানে দৃঢ় বিতর্ক এবং মতপার্থক্য নেই, তবে বইগুলি জীবনদান এবং জীবন- পরিবর্তন এবং এই লেখকরা তাদের তৈরি।"
প্রোগ্রামটির কপিরাইটের বৈধতা চ্যালেঞ্জ করে ২০২০ সালের জুনে চারটি বড় বই প্রকাশকের দ্বারা ওপেন লাইব্রেরি প্রকল্পের বিরুদ্ধে দায়ের করা মামলার অংশটি হল জাতীয় জরুরি গ্রন্থাগারটির কার্যক্রম পরিচালিত হয়।
সিরামিক সংরক্ষণাগার সংগ্রহ
থাম্ব| ইন্টারনেট সংরক্ষণাগার কর্মীদের [[কুমোরের মাটি|সিরামিক পরিসংখ্যান ]] ইন্টারনেট আর্কাইভের গ্রেট রুমে ইন্টারনেট আর্কাইভের কর্মীদের প্রতিনিধিত্বকারী ১০০ টিরও বেশি সিরামিক চিত্রের সংকলন রয়েছে। চীনের জিয়ান যোদ্ধাদের মূর্তিগুলির দ্বারা অনুপ্রাণিত এই সংগ্রহটি ব্রুউস্টার কাহলে পরিচালনা করেছিলেন, যা নুয়ালা ক্রিড দ্বারা ভাস্করিত এবং এই প্রক্রিয়া এখনও চলমান।
আবাসীক শিল্পীরা
আমির সাবের এসফাহানী আয়োজিত ইন্টারনেট আর্কাইভ ভিজ্যুয়াল আর্ট রেসিডেন্সি, আর্কাইভের লক্ষ লক্ষ সংগ্রহের সাথে উদীয়মান এবং মধ্য-কেরিয়ার শিল্পীদের সংযোগ করার জন্য এবং তথ্যে উন্মুক্ত অ্যাক্সেস যখন আর্টের সাথে একত্রিত করে, তখন তা প্রদর্শন করার জন্য ডিজাইন করা হয়েছে। এই এক বছরের আবাসের সময়, নির্বাচিত শিল্পীরা এমন একটি কাজ তৈরি করেন যা আর্কাইভের সংগ্রহগুলিকে তাদের নিজস্ব অনুশীলনে সাড়া দেয় এবং ব্যবহার করে।
২০১৯ রেসিডেন্সি শিল্পী: কালেব ডুয়ার্তে, হুইটনি লিন, এবং জেফ্রি অ্যালান স্কুডার।
২০১৮ রেসিডেন্সি শিল্পী: মাইকে মার্পল, ক্রিস সোলারস, এবং তারাভত ট্যালাপাস্যান্ড ।
২০১৭ রেসিডেন্সি শিল্পী: লরা কিম, জেরেমিয়া জেনকিনস এবং জেনি ওডেল
ডনি ইয়েন
ডনি ইয়েন জি-ড্যান (জন্ম ২৭ জুলাই ১৯৬৩) একজন হংকং অভিনেতা, মার্শাল আর্টিস্ট, চলচ্চিত্র পরিচালক এবং প্রযোজক, কর্ম ব্যালেটনাচের পরিকল্পক, এবং বিশ্ব উশু টুর্নামেন্ট পদকপ্রাপ্ত ব্যক্তি। একজন সুপরিচিত ফিল্ম এবং টেলিভিশনের অভিনেতা ছাড়াও, ইয়েন আন্তর্জাতিকভাবে বিখ্যাত অন্যান্য অভিনেতা যেমন জ্যাকি চ্যান, জেট লিএবং মাইকেল ইয়েওহ সঙ্গে বহু ছায়াছবির জন্য আন্তর্জাতিক স্বীকৃতি লাভ করেছে।
গঙ্গানন্দপুর মাধ্যমিক বিদ্যালয়
গঙ্গানন্দপুর মাধ্যমিক বিদ্যালয় (Ganganandapur Secondary School) বাংলাদেশের যশোর জেলা জেলার ঝিকরগাছা উপজেলার গঙ্গানন্দপুর ইউনিয়নের  গঙ্গানন্দপুর গ্রামে  কপোতাক্ষ নদের পশ্চিম পাশে অবস্থিত।
ইতিহাস
গঙ্গান্দপুর মাধ্যমিক বিদ্যালয়টি প্রতিষ্ঠিত হয়েছে ১৯৪০ সালে। এটি যশোর জেলার একটি সনামধন্য ঐতিহ্যময় মাধ্যামিক বিদ্যালয় । এটি প্রথম প্রতিষ্ঠিত হয় বাবু মহিতোষ রায় চৌধুরীর হাত ধরে। মাত্র ৭ জন শিক্ষার্থী নিয়ে মাধ্যমিক বিদ্যালয়টির যাত্রা শুরু। গঙ্গানন্দপুর মাধ্যমিক বিদ্যালয় বর্তমানে মাধ্যমিক ও উচ্চ মাধ্যমিক শিক্ষা বোর্ড, যশোর আওতাধিন একটি আধা-সরকারী প্রতিষ্ঠান।
শিক্ষা-কার্যক্রম
গঙ্গানন্দপুর মাধ্যমিক বিদ্যালয়ে ৬ষ্ঠ হতে ১০ম শ্রেণি পর্যন্ত ৫টি শ্রেণিতে প্রায় ১১০০ জন ছাত্র-ছাত্রীদের শিক্ষাদান করা হয়।
আনোয়ারুল আশরাফ খান
আনোয়ারুল আশরাফ খান একজন বাংলাদেশি রাজনীতিবিদ ও একাদশ জাতীয় সংসদ সদস্য। আনোয়ারুল আশরাফ খান নরসিংদী-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জন্ম ও শিক্ষাজীবন
আনোয়ারুল আশরাফ খান ১৯৫৬ সালে ১ অক্টোবর নরসিংদী জেলায় জন্মগ্রহণ করেন। সে মেডিকেল বিভাগ থেকে স্নতক সম্মান (এমবিবিএস) ডিগ্রি অর্জন করেছেন।
রাজনৈতিক ও কর্মজীবন
আনোয়ারুল আশরাফ বিজয়ী রাজনীতিতে সক্রিয় এবং প্রবীণ রাজনৈতিক আনোয়ারুল আশরাফ বিজয়ী এবার দ্বিতীয় বার সংসদ সদস্য নির্বাচিত হলেন।
লেন ডার্লিং
প্রথম-শ্রেণীর ক্রিকেট
১৯২৬-২৭ মৌসুম থেকে ১৯৩৬-৩৭ মৌসুম পর্যন্ত লেন ডার্লিংয়ের প্রথম-শ্রেণীর খেলোয়াড়ী জীবন চলমান ছিল। ১৯৩১-৩২ মৌসুম থেকে ১৯৩৬-৩৭ মৌসুম পর্যন্ত ভিক্টোরিয়ার পক্ষে শেফিল্ড শিল্ডের খেলায় অংশ নেন।
১৭ বছর বয়সে ১৯২৬-২৭ মৌসুমে প্রথমবারের মতো বড়দের খেলায় অংশ নেন। তবে, শিল্ডের খেলায় অংশগ্রহণের জন্যে তাকে ১৯২৮-২৯ মৌসুম পর্যন্ত অপেক্ষার প্রহর গুণতে হয়। সিডনিতে বিস্ময়কর খেলায় নিউ সাউথ ওয়েলসের বিপক্ষে অভিষেক পর্ব সম্পন্ন হয় তার। ডন ব্র্যাডম্যানের অপরাজিত ৩৪০ রানের কল্যাণে নিউ সাউথ ওয়েলস দল ৭১৩/৬ তুলে ইনিংস ঘোষণা করে। ভিক্টোরিয়া দল পরাজয়ের শঙ্কা গুণছিল। তবে, লেন ডার্লিংয়ের ৯৬ রানের কল্যাণে ফলো-অনের পরও দলটি সম্মানজনকভাবে ড্র করতে সক্ষম হয়েছিল।
আর্মড ফোর্সেস মেডিক্যাল কলেজ
আর্মড ফোর্সেস মেডিকেল কলেজ (এএফএমসি) ঢাকা ক্যান্টনমেন্টের অভ্যন্তরে অবস্থিত একটি সরকারি মেডিকেল কলেজ। বাংলাদেশ সরকার ১৯৯৯ সালে এটি প্রতিষ্ঠা করে। এটি বাংলাদেশ সশস্ত্র বাহিনীর দ্বারা পরিচালিত ও প্রতিরক্ষা মন্ত্রণালয়ের অধীনস্থ একমাত্র সরকারি মেডিকেল কলেজ। ১৯৯৯ থেকে ২০০৮ সাল পর্যন্ত এটি ঢাকা বিশ্ববিদ্যালয় এর অন্তর্ভুক্ত ছিল। ২০০৯ সাল থেকে এটি বাংলাদেশ ইউনিভার্সিটি অফ প্রফেশনালস (বিইউপি) অধিভুক্ত। এতে দুই ধরনের ছাত্র রয়েছে: মেডিকেল ক্যাডেট (এএফএমসি ক্যাডেট) এবং আর্মি মেডিকেল কর্পস ক্যাডেট (এএমসি ক্যাডেট)।
লেন ডার্লিং
প্রথম-শ্রেণীর ক্রিকেট
১৯২৮-২৯ মৌসুমে এমসিসি দল অস্ট্রেলিয়া গমন করে। সফররত দলটিতে হ্যারল্ড লারউড, মরিস টেট, টিচ ফ্রিম্যান ও জর্জ গিয়েরির ন্যায় বোলারের অংশগ্রহণ ছিল। তাদের মারাত্মক বোলিং আক্রমণ মোকাবেলা করে মেলবোর্নে তিনি ৮৭ রান তুলেন। তবে, ১৯৩১-৩২ মৌসুমের পূর্ব-পর্যন্ত তেমন ভালো খেলা উপহার দেননি। ঐ মৌসুমে প্রথমবারের মতো শতরানের সন্ধান পান ও ৪৮.৮৮ গড়ে রান তুলেন। পরের বছর রাজ্য দলের খেলায় তিনটি শতরান করেন ও ৬৯.১৪ গড়ে রান পেয়েছিলেন। এরফলে, বডিলাইন সিরিজের ব্রিসবেন ও সিডনি টেস্টের শেষ দুই খেলার জন্য অস্ট্রেলিয়া দলের সদস্যরূপে মনোনীত হন।
আর্মড ফোর্সেস মেডিক্যাল কলেজ
ইতিহাস
১৯৯৯ সালের ২০ জুন ৫৬ জন মেডিকেল ক্যাডেট নিয়ে এর প্রশাসনিক কার্যক্রম শুরু হয়। এটি প্রতিরক্ষা মন্ত্রণালয়ের অধীন, স্বাস্থ্য ও পরিবার কল্যাণ মন্ত্রণালয় অনুমোদিত এবং বাংলাদেশ মেডিকেল ও ডেণ্টাল কাউন্সিল স্বীকৃত। এই চিকিৎসা মহাবিদ্যালয়ে প্রতিবৎসর ১০০ জন করে ছাত্র ভর্তি করানো হয় এবং ২০০৮ সাল পর্যন্ত এটি ঢাকা বিশ্ববিদ্যালয়ের অধিভুক্ত ছিল। ২০০৯ সাল থেকে এটি বাংলাদেশ ইউনিভার্সিটি অব প্রফেশনালস-এর অধিভুক্ত হয়।
লেন ডার্লিং
প্রথম-শ্রেণীর ক্রিকেট
১৯৩৩-৩৪ মৌসুমে কুইন্সল্যান্ডের বিপক্ষে ব্যক্তিগত সর্বোচ্চ ১৮৮ রান তুলেন। এরপর সিডনিতে শিল্ডের চূড়ান্ত খেলায় ৯৩ রান তুলে ভিক্টোরিয়াকে ড্রয়ের দিকে নিয়ে যান ও এক পয়েন্টের ব্যবধানে তার দল শিরোপা জয় করতে সক্ষমতা দেখায়।
সিডনি ক্রিকেট গ্রাউন্ডের বাউন্ডারি সীমানা এলাকায় ফিল্ডিংকালে ডন ব্র্যাডম্যানের ক্যাচ নেয়ার প্রস্তুতিকালে বল শূন্যে থাকা অবস্থায় দর্শকেরা অনুরোধ জানাচ্ছিলেন যেন তিনি বলটি তালুবন্দী না করেন। তবে, ১৯৩৪ সালে নিউ সাউথ ওয়েলসের সদস্যরূপে ব্র্যাডম্যান তার সর্বশেষ ইনিংসে ১২৪ রান তুলে তার কটে বিদায় নিতে বাধ্য হন। এ পর্যায়ে ব্র্যাডম্যান তিনটি ছক্কা হাঁকিয়ে চতুর্থটিতে ধরা পড়েন।
আন্তর্জাতিক ক্রিকেট
সমগ্র খেলোয়াড়ী জীবনে বারোটি টেস্টে অংশগ্রহণ করেছেন লেন ডার্লিং। ১০ ফেব্রুয়ারি, ১৯৩৩ তারিখে ব্রিসবেনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৯৩৭ তারিখে মেলবোর্নে একই দলের বিপক্ষে সর্বশেষ টেস্টে অংশ নেন তিনি।
ব্রিসবেনে অ্যাশেজ সিরিজের চতুর্থ টেস্টের দ্বিতীয় ইনিংসে ৩৯ রান তুলে রান আউট হন। সিডনিতে দলের ৪৩৫ রানের মধ্যে আক্রমণাত্মক ব্যাটিংশৈলী উপহার দিয়ে সর্বোচ্চ ৮৫ রান তুলেন। ক্রিকেটবোদ্ধারা ভেবেছিলেন কেবলমাত্র স্ট্যান ম্যাককাবে ভিন্ন অন্য কেউ হ্যারল্ড লারউড ও তার সঙ্গীদেরকে মোকাবেলা করতে পারবে না।
১৯৩৪ সালে ইংল্যান্ড গমন করেন। দলের অন্যান্য খেলোয়াড়গণ ডন ব্র্যাডম্যান ও বিল পন্সফোর্ডের ব্যাটিংয়ের কাছে ম্রিয়মান ছিলেন। প্রথম চার টেস্টে অংশ নেন লেন ডার্লিং। তবে, খুব কমই সফলতার স্বাক্ষর রাখেন। উইজডেন মন্তব্য করে যে, তিনি বলে খোঁচা মারার ন্যায় উচ্চ ঝুঁকিপূর্ণ প্রবণতায় মত্ত ছিলেন। তবে, অন্যান্য খেলাগুলোয় বেশ কিছু দর্শনীয় ইনিংস খেলেন। এ সফরে ৩৪.০৬ গড়ে ১,০২২ রান তুলেন।
ইংল্যান্ড দেশে ফিরে ১৯৩৪-৩৫ মৌসুমে নিজের সেরা ছন্দে প্রত্যাবর্তন করেন। উপর্যুপরী খেলায় তিনটি শতরান করেন। এরফলে, ১৯৩৫-৩৬ মৌসুমে দক্ষিণ আফ্রিকা গমনের জন্যে স্বয়ংক্রিয়ভাবে মনোনীত হন। এখানে তিনি তুলনামূলকভাবে বেশ ভালো খেলেন ও ৪৫.৮০ গড়ে রান তুলেন।
১৯৩৬-৩৭ মৌসুমে ইংল্যান্ডের বিপক্ষে দল নির্বাচকমণ্ডলী বেশ কয়েকজন তরুণ ব্যাটসম্যানকে পরীক্ষামূলকভাবে যুক্ত করে। ফলে, লেন ডার্লিংয়ের খেলার সুযোগ কমে আসে। কেবলমাত্র, মেলবোর্নের খ্যাতনামা টেস্টে তাকে অন্তর্ভুক্ত করা হয়েছিল। ৬৫,০০০ দর্শকের সামনে ওয়ালি হ্যামন্ড ও মরিস লেল্যান্ডের ক্যাচ দর্শনীয়ভাবে তালুবন্দী করেছিলেন।
মূল্যায়ন
দুই যুদ্ধের মাঝামাঝি খেলেন তিনি। আক্রমণের দৃষ্টিনন্দন ফুলঝুড়ি ছোঁটাতেন। তবে, টেস্ট পর্যায়ে খুব কমই নিজেকে তুলে ধরার সুযোগ পেয়েছিলেন। কিন্তু, আকস্মিকভাবে ১৯৩৬-৩৭ মৌসুম শেষে খেলার জগৎ থেকে অবসর গ্রহণের কথা ঘোষণা করেন। মাঠের যে-কোন অবস্থানে থেকে সুন্দরভাবে ফিল্ডিং করতেন। এছাড়াও, ডানহাতে মিডিয়াম পেস বোলিং করে গড়ে ৪৭ রান খরচায় ৩২টি প্রথম-শ্রেণীর উইকেট লাভে সক্ষম হন। ১০০টি প্রথম-শ্রেণীর খেলায় অংশ নিয়ে ৪২.৫০ গড়ে ৫,৭৮০ রান তুলেন। ১৬টি শতক হাঁকিয়েছিলেন। ১২ টেস্টে ২৭.৮৮ গড়ে ৪৭৪ রান তুলেন।
বিখ্যাত ক্রিকেটার বিল ও’রিলি মন্তব্য করেছিলেন যে, ডার্লসের চেয়ে সেরা খেলোয়াড় থাকলেও আমি তাকে দলে নিতাম।
ব্যক্তিগত জীবন
দ্বিতীয় বিশ্বযুদ্ধ চলাকালীন অস্ট্রেলীয় সেনাবাহিনীতে যোগ দেন ও ২৪তম অস্ট্রেলিয়ান এন্টি-এয়ারক্রাফ্ট ব্যাটারীতে নিযুক্ত ছিলেন।
১৯৩৬-৩৭ মৌসুম শেষে মাত্র ২৭ বছর বয়সে আকস্মিকভাবে খেলার জগৎ থেকে নিজেকে প্রত্যাহার করে নেন ও অ্যাডিলেডে চলে যান। ধারণা করা হয় যে, বিবাহবন্ধনে আবদ্ধ হবার ফলে এ সিদ্ধান্ত গ্রহণে প্রভাব ফেলতে পারে। এরপর তিনি অ্যাডিলেড কুয়ারিং কোম্পানিতে বিক্রয় ব্যবস্থাপক হিসেবে কাজ করতে থাকেন।
শ্রেষ্ঠ অভিনেতার জন্য সিলভার হুগো পুরস্কার
শ্রেষ্ঠ অভিনেতার জন্য সিলভার হুগো পুরস্কার শিকাগো আন্তর্জাতিক চলচ্চিত্র উৎসবের প্রদত্ত পুরস্কার। প্রতি বছর উৎসবের প্রতিযোগিতা বিভাগে অংশগ্রহণকারী চলচ্চিত্রের শ্রেষ্ঠ অভিনেতাদের জন্য এই পুরস্কার প্রদান করা হয়।
দুর্গাপুর ইউনিয়ন, উলিপুর
দুর্গাপুর ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৫০।
ইতিহাস
দুর্গাপুর ইউনিয়ন জনসংখ্যায় কুড়িগ্রাম জেলায় একটি অন্যতম বৃহত্তম ইউনিয়ন। এটি কুড়িগ্রাম-চিলমারী সড়কে অবস্থিত একটি বড় বাজার ও ব্যবসা কেন্দ্র। এটির পরিধি ধরা হয় পাঁচপীর কলেজ থেকে দুর্গাপুর বাজার পল্লি বিদ্যুৎ অফিস পর্যন্ত।
ভৌগোলিক অবস্থান ও আয়তন
উত্তরে সদরের বেলগাছা, মোগলবাসা ও কুড়িগ্রাম পৌরসভা দক্ষিণে ধরণীবাড়ী ও পান্ডুল ইউপি পূর্বে বুড়াবুড়ী ইউপি পশ্চিমে পান্ডুল ও উমর মজিদ ইউপি।
উলিপুর উপজেলা সদর হতে প দিকে অবস্থিত এ ইউনিয়নের মোট আয়তন ৬০৯৮ একর বা ২৪.৬৮ বর্গকিলোমিটার।
প্রশাসনিক এলাকা
দুর্গাপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
জনসংখ্যা
২০১১ সালের আদমশুমারি অনুযায়ী দুর্গাপুর ইউনিয়নের মোট জনসংখ্যা ছিল ৩৪২৬৩ জন, যারা ৮৯০১ টি পরিবারে বসবাস করে, যার মধ্যে পুরুষ হল ১৬৩৬২ জন এবং নারী হল ১৭৯০১ জন।
শিক্ষা ও সংস্কৃতি
দুর্গাপুর ইউনিয়নের গড় সাক্ষরতা হার ৪৫.৭%। তার মধ্যে নারী শিক্ষার হার ৪২.২% এবং পুরুষ শিক্ষার হার ৪৯.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ দূর্গাপু‌রের অ‌নেক কৃ‌তি সন্তান বি‌ভিন্ন পাব‌লিক বিশ্ব‌বিদ‌্যাল‌য়ে সুনা‌মের সা‌থে শিক্ষকতা ক‌রে যা‌চ্ছেন।
অর্থনীতি ও যোগাযোগ
দুর্গাপুর ইউনিয়নের অর্থনীতি মূলত কৃষি নির্ভর।
তথ্যসূত্র
০৩. ভৌগোলিক অবস্থান
২০২০–২১ পাকিস্তান ক্রিকেট দলের জিম্বাবুয়ে সফর
পাকিস্তান ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য জিম্বাবুয়ে সফর করে, যা এপ্রিল থেকে মে ২০২১-এ অনুষ্ঠিত হয়।  জিম্বাবুয়েতে পাকিস্তানের এই সফরটি দক্ষিণ আফ্রিকা সফরের পরপরই তৈরি করা হয়।
গোবিন্দপাড়া ইউনিয়ন
গোবিন্দপাড়া বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।
আয়তন
গোবিন্দপাড়া ইউনিয়নের আয়তন ।
প্রশাসনিক কাঠামো
গোবিন্দপাড়া ইউনিয়ন বাগমারা উপজেলার আওতাধীন ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ।
জনসংখ্যার উপাত্ত
২০০১ সালের আদমশুমারি অনুযায়ী গোবিন্দপাড়া ইউনিয়নের মোট জনসংখ্যা ২০৯৭৪ জন যার মধ্যে পুরুষ ১০৭৩৮ ও মহিলা ১০২৩৬।
সান্তিয়াগো সোলারি
সান্তিয়াগো এর্নান সোলারি পোগিও (জন্ম: ৭ অক্টোবর ১৯৭৬) হলেন একজন সাবেক আর্জেন্টিনীয় ফুটবলার, যিনি তার ক্যারিয়ারের অধিকাংশ সময় বাম মধ্যমাঠের খেলোয়াড় হিসেবে খেলেছিলেন। তিনি বর্তমান স্পেনীয় ক্লাব রিয়াল মাদ্রিদ তত্ত্বাবধায়কের দায়িত্ব পালন করছেন।
তিনি তার ক্যারিয়ারের ১৬টি বছর স্পেনে কাটিয়েছেন, যেখানে তিনি রিয়াল মাদ্রিদের হয়ে সকল প্রতিযোগিতায় সর্বমোট ১৭৭টি ম্যাচে ১৭টি গোল করেছেন। অতঃপর তিনি ইতালীয় ক্লাব ইন্টার মিলানে স্থানান্তরিত হন। এই দুই ক্লাবের হয়ে তিনি সর্বমোট ১৩টি প্রধান শিরোপা জয়লাভ করেছেন।
২০১৩ সালে, তিনি রিয়াল মাদ্রিদ যুব ক্লাবের কোচ হিসেবে তার নতুন ক্যারিয়ার শুরু করেন। তিনি এপর্যন্ত রিয়াল মাদ্রিদের বিভিন্ন স্তরের কোচের দায়িত্ব পালন করেছেন।
অর্জন
রিভার প্লেত
রিয়াল মাদ্রিদ
ইন্টার মিলান
সূরা ক্বারিয়াহ
সূরা আল ক্বারিআহ বা আল ক্বারিয়াহ (سورة القارعة) মুসলমানদের ধর্মীয় গ্রন্থ পবিত্র কুরআনের ১০১তম সূরা। এর আয়াত সংখ্যা ১১টি এবং এর রূকুর সংখ্যা ১। এটি একটি মক্কী সূরা অর্থ্যাৎ এটি মক্কায় অবতীর্ণ হয়েছে।
এ সূরার প্রথম শব্দ ক্বারিআহ থেকে এর নামকরণ করা হয়েছে। এ সূরায় শুধু কিয়ামত ও আখেরাতের ওপর আলোকপাত তরা হয়েছে। সূরার শুরুতে মানুষকে একটি "মহা দুর্ঘটনা!" বলে সতর্ক করা হয়েছে: ‘কী সেই মহা দুর্ঘটনা? তুমি কি জানো সেই মহা দুর্ঘটনাটি কী?’ এভাবে শ্রোতাদেরকে একটি ভয়াবহ ঘটনা অনুষ্ঠিত হবার খবর শোনার জন্য প্রস্তুত করার পর দুটি বাক্যে তাদের সামনে কিয়ামতের নক্‌শা এঁকে দেয়া হয়েছে।
নাযিল হওয়ার সময় ও স্থান
{{কুরআন}
শানে নুযূল
যে ব্যক্তি সংখ্যায় তো নামায, রোযা, সদকা-যাক্বাত, হজ্জ অনেক করে, কিন্তু আন্তরিকতা ও সুন্নতের সাথে সামঞ্জস্য কম, তার আমলের ওজন কম হবে।
বিষয়বস্তুর বিবরণ
এ সূরায় আমলের ওজন ও তার হালকা এবং ভারী হওয়ার প্রেক্ষিতে জাহান্নাম অথবা জান্নাত লাভের বিষয় আলোচিত হয়েছে। আমলের সম্পর্কে বিস্তারিত আলোচনা সূরা আ'রাফের শুরুতে করা হয়েছে। সেখানে লিখিত হয়েছে যে, বিভিন্ন হাদীস আয়তের মধ্যে সমন্বয় সাধন করে জানা যায়, আমলের ওজন সম্ভবতঃ দুবার হবে। প্রথমত ওজন করে মুমিন ও কাফেরের মধ্যে পার্থক্য নিরূপণ করা হবে। মুমিনের পাল্লা ভারী ও কাফেরর পাল্লা হালকা হবে। এরপর মুমিনদের মধ্যে সৎকর্ম ও অসৎকর্মের পার্থক্য বিধানের জন্যে হবে দ্বিতীয় দফা ওজন করা হবে। এ সূরায় বাহ্যতঃ প্রথম ওজন বোঝানো হয়েছে, যাতে প্রত্যেক মুমিনের পাল্লা ঈমানের অভাবে হালকা হবে, সে যদিও কিছু সৎকর্ম করে থাকে। যার আমল আন্তরিকতাপূর্ণ ও সুন্নতের সাথে সামঞ্জস্যপূর্ণ, সংখ্যায় কম হলেও তার আমলের ওজন বেশি হবে। পক্ষান্তরে যে ব্যক্তি সংখ্যায় তো নামায, রোযা, সদকা-যাক্বাত, হজ্জ অনেক করে, কিন্তু আন্তরিকতা ও সুন্নতের সাথে সামঞ্জস্য কম, তার আমলের ওজন কম হবে।
আয়াত সমূহ
الْقَارِعَةُ
করাঘাতকারী,
مَا الْقَارِعَةُ
করাঘাতকারী কি?
وَمَا أَدْرَاكَ مَا الْقَارِعَةُ
করাঘাতকারী সম্পর্কে আপনি কি জানেন ?
يَوْمَ يَكُونُ النَّاسُ كَالْفَرَاشِ الْمَبْثُوثِ
যেদিন মানুষ হবে বিক্ষিপ্ত পতংগের মত
وَتَكُونُ الْجِبَالُ كَالْعِهْنِ الْمَنفُوشِ
এবং পর্বতমালা হবে ধুনিত রঙ্গীন পশমের মত।
فَأَمَّا مَن ثَقُلَتْ مَوَازِينُهُ
অতএব যার পাল্লা ভারী হবে,
فَهُوَ فِي عِيشَةٍ رَّاضِيَةٍ
সে সুখীজীবন যাপন করবে।
وَأَمَّا مَنْ خَفَّتْ مَوَازِينُهُ
আর যার পাল্লা হালকা হবে,
فَأُمُّهُ هَاوِيَةٌ
তার ঠিকানা হবে হাবিয়া।
وَمَا أَدْرَاكَ مَا هِيَهْ
আপনি জানেন তা কি?
نَارٌ حَامِيَةٌ
প্রজ্জ্বলিত অগ্নি!
রাগিনী এমএমএস ২
রাগিনী এমএমএস ২ হলো ২০১৪ সালের একটি ভারতীয় ইরোটিক হরর থ্রিলার চলচ্চিত্র, যা ভূষণ প্যাটেল দ্বারা পরিচালিত এবং বালাজী মোশন পিকচার্স ও এএলটি এন্টারটেইনমেন্টের অধীনে জয়াসিন গুপ্তা ও সুনীল মৌর্য প্রধান দ্বারা সহ-প্রযোজিত। এটি ২০১১ সালের হরর চলচ্চিত্র রাগিনী এমএমএস-এর সিক্যুয়েল। রাগিনী এমএমএস ২ চলচ্চিত্রটি বাণিজ্যিকভাবে সফল হয়েছিল, বক্স অফিসে হিট হিসাবে ঘোষণা করা হয়েছিল এবং সানি লিওনকে ভারতের সাধারণ জনগণের মধ্যে একজন মূলধারার অভিনেত্রী হিসেবে পরিচিতি দিয়েছিল।
পুঠিয়া উপজেলা
পুঠিয়া বাংলাদেশের উত্তরাঞ্চলে অবস্থিত রাজশাহী জেলার অন্তর্গত একটি উপজেলা ।
অবস্থান ও আয়তন
রাজশাহী শহর থেকে পুঠিয়ার দুরত্ব মাত্র ৩২ কিলোমিটার এবং নাটোর থেকে ১৮ কিলোমিটার । প্রাচীন পুন্ড্রবর্ধন জনপদের অংশ পুঠিয়ার জনবসতি হাজার বছরের ঐতিহ্য বহন করছে। হাজার বছরের ইতিহাসের গতিধারা নির্ণয়কারী অসংখ্য নিদর্শন সমৃদ্ধ পুঠিয়া উপজেলার বর্তমান আয়তন ১৯২.৬৪ বর্গকিমি (৭৪.৩৮ বর্গমাইল)। প্রাচীন জমিদার বাড়ীর জন্য পুঠিয়া বিখ্যাত।এখানে বাংলাদেশের সবচেয়ে বেশি সংখ্যক ঐতিহাসিক মন্দির রয়েছে। রাজশাহীর বিখ্যাত জনহিতৈষী পুঠিয়া রাজ পরিবারের হিন্দু জমিদার রাজাদের দ্বারা মন্দিরগুলো প্রতিষ্ঠিত হয়েছিল। পুঠিয়ার জমিদার/রাজাগণ প্রশাসনিক কাজকর্ম পরিচালনার জন্য এবং ধর্মীয় কার্যাদি সম্পন্নের জন্য বিভিন্ন স্থাপত্য কাঠামো ও উল্লেখযোগ্য সংখ্যক মন্দির নির্মাণ করেন, যা আজও কালের সাক্ষী হিসাবে টিকে আছে। পুঠিয়ায় অবস্থিত অধিকাংশ মন্দিরে পোড়ামাটির ফলক স্থাপিত আছে। এখানকার পুরাকীর্তির মধ্যে পাঁচআনি রাজবাড়ী বা পুঠিয়া রাজবাড়ী, চারআনি রাজবাড়ী ও ১৩টি মন্দির রয়েছে। পুঠিয়ার প্রত্ননিদর্শনের মধ্যে ১৪টি স্থাপনা প্রত্নতত্ত্ব অধিদপ্তর সংরক্ষিত পুরাকীর্তি হিসাবে ঘোষণা করেছে। এই উপজেলার উত্তরে দুর্গাপুর উপজেলা ও বাগমারা উপজেলা, দক্ষিণে চারঘাট উপজেলা ও বাঘা উপজেলা, পূর্বে নাটোর সদর উপজেলা, পশ্চিমে দুর্গাপুর উপজেলা ও পবা উপজেলা। তাহেরপর থেকে পুঠিয়া ১৪কিলোমিটার
প্রশাসনিক এলাকা
উপজেলার ভৌগোলিক অবস্থানঃ
উত্তরে - বাগমারা উপজেলা দক্ষিণে- চারঘাট ও বাঘা উপজেলা পূর্বে - নাটোর জেলা পশ্চিমে - দুর্গাপুর উপজেলা ও মতিহার থানা
ইউনিয়ন পরিষদসমূহ:
নামকরণ
পুঠিয়া রাজবংশের প্রতিষ্ঠা হয়েছিল সম্রাট আকবরের আমলে। বৎসরাচার্য নামে এক ঋষিপুরুষ বাদশাহী সূত্রে লাভ করেন পুঠিয়া রাজ্যের জমিদারি। যিনি পুঠিয়া রাজবংশের আদি রাজা নামে পরিচিত। তারও পূর্বে বরেন্দ্র অঞ্চলের অন্তর্গত এ উপজেলা পুঠিমাড়ীর বিল নামে পরিচিত ছিল মর্মে জানা যায়। এ থেকে এ উপজেলার নাম পুঠিয়া হয়েছে। আবার স্থানীয় এলাকাবাসীর সাথে আলাপে জানা যায় যে, পুঠিয়া রাজাদের এক আশ্রিতা ছিল তার নাম ছিল পুঠিবিবি। তিনি রুপে গুণে বুদ্ধিমতি এবং অতিশয় ধার্মিক ছিলেন। যাহা বলতেন তাহাই ঠিক ঠিক ফলে যেত। নীলকুঠিদের সাথে যুদ্ধে যাওয়ার আগে বলেছিলেন জয় হবে সত্যিই জয় হয়েছিল। তখন পুঠিয়া রাজবংশের রাজাগণ বললেন তুমি কি চাও, যাহা চাইবে তাহাই পাইবে। তখন পুঠিবিবি বলেছিল আমাকে এমন কিছু দেওয়া হোক যা এলাকার মানুষ যুগ যুগ ধরে স্মরণ করবে। তখন পুঠিয়া রাজবংশের রাজাগণ একমত হয়ে তার ইচ্ছা পূরণার্থে তারই নামানুসারে এই এলাকার নাম রাখেন পুঠিয়া। যা পরবর্তীতে পুঠিয়া উপজেলা হিসাবে নামকরণ হয়।
অন্য এক জনশ্রুতিতে আছে যে বর্তমান পুঁঠিয়া রাজ বাড়ি সংলগ্ন এবং পাঁচ আনি খেলার মাঠের পশ্চিমে স্যাম সাগর। এই স্যাম সাগর পুঠিয়া রাজ বাড়ি প্রতিষ্ঠার পূর্বে একটি বিল ছিল। বিলটির নাম ছিল পুঠি মারীর বিল। বিশাল জলাশয়। রাজা পীতম্বর এর সময় পুঁঠিয়া রাজ বাড়ীর সৌর্ন্দয্য বৃদ্ধির জন্য এই জলাশয় কে পুকুরে রুপান্তর করা হয়। যে পুকুর এখন স্যাম সাগর নামে পরিচিত। অনেকের ধারণা এই স্যাম সাগরের পূর্বের নাম পুঠি মারীর বিল থেকেই বর্তমান পুঠিয়া নামের নামকরণ । একটি বিষয় পরিষ্কার যে পুঁঠিয়া নামকরণের কোন ইতিহাস রাজশাহীর প্রাচীন পাবলিক লাইব্রেরি গুলিতে ও পাওয়া যায় নি। রাজশাহী নামকরণ রাজশাহী প্রাচীন ইতিহাসে থাকলেও পুঠিয়া নামকরণের ইতিহাস পুঠিয়ার রাজ বংশের ইতিহাসে নাই। এখন সম্মানিত পাঠক মণ্ডলীই বেছে নিবেন উপরে বর্নিত কোন জনশ্রুতিটি পুঠিয়া নামকরণের জন্য গ্রহণ যোগ্য জনশ্রুতি। পুঠিয়া নাম পূর্ব থেকে জারী না থাকলে পুঠিয়া রাজ বংশের নাম পুঠিয়া রাজ বংশ না হয়ে অন্য নাম হতে পারতো। পুঠিয়া নাম পূর্ব থেকে জারী না থাকলে চর্তুদ্দশ খ্রিষ্টাব্দের শেষ অথবা পঞ্চদশ খ্রিষ্টাব্দের প্রথমেই পুঠিয়া নামে রাজধানী গঠন হত না।
জনসংখ্যার উপাত্ত
মোট জনসংখ্যা: ২,০৭,৪৯০ জন
পরিবারের সংখ্যা: ৫২,৯২২ টি নৃতাত্ত্বিক পরিবার: ৪২০ টি
নৃতাত্ত্বিক মোট লোক সংখ্যা: ১৯৮০ জন
জনসংখ্যা বৃদ্ধির হার: ০.৯৩
মোট ভোটার: ১,৪৫,১৯০ জন
মহিলা ভোটার: ৭২,১৯৮ জন
পরিবারের মোট গড় জনসংখ্যা: ৪.০০
জনসংখ্যার ঘনত্ব: ১০৭৭ জন ( প্রতি বর্গ কি. মি. )
ভাষা ও সাংস্কৃতি
এই উপজেলায় অধিকাংশ মানুষ মুসলিম তাছাড়া এখানে হিন্দু সম্প্রদায়, আদীবাসি সম্প্রদয়, খ্রিষ্টান সম্প্রদয় সহ বিভিন্ন ধরনের মানুষ বসবাস করে। এখানে বিভিন্ন সময় বিভিন্ন ধরনের উৎসব হয়। এতে করে উপজেলার সবাই খুশি।
কৃষি বিষয়ক তথ্য
কৃষি জমির পরিমাণ: ৩৮১০৪ একর
কৃষি পরিবার: ৩৫,৯৮৮ টি
স্বাস্থ্য বিষয়ক তথ্য
রাজশাহী জেলাধীন পুঠিয়া উপজেলা স্বাস্থ্য কমপ্লেক্স টি রাজশাহী শহর থেকে মাত্র ৩০ কিলোমিটার দুরে অবস্থিত। এটি ৩১ শয্যা বিশিষ্ট হাসপাতাল। এখানে শিশু রোগীদের জন্য  আছে ‘‘আইএমসিআই’’ কর্নার। পানি বাহিত বিভিন্ন রোগের জন্য আছে ও আরটি ‘‘কর্নার’’। রোগীদের সার্বক্ষন চিকিৎসার জন্য এখানে জরুরী বিভাগ ২৪ ঘণ্টা খোলা থাকে। হাসপাতালে  আগত রোগীদের অধিক উন্নত চিকিসার প্রয়োজন হলে তাদের জেলা হাসপাতাল অথবা মেডিকেল কলেজ হাসপাতাল রাজশাহী প্রেরণের জন্য সরকারী এ্যাম্বুলেন্স ২৪ ঘণ্টা চালু থাকে । হাসপাতালের অধিনে ২৮ টি কমিউনিটি ক্লিনিক পরিচালিত হয়।
হাসপাতালের সংখ্যা (বেসরকারি): ০৪ টি
স্বাস্থ্য ও পরিবার কেন্দ্র:  ০৫ টি
যোগাযোগ ব্যবস্থা
রেলপথ: ৮ কি. মি.
পাকা রাস্তা: ২১৪ কি. মি.
কাঁচা রাস্তা: ৫৩৩ কি. মি.
ব্রীজ/কালভার্ট: ৫১৩ টি
ব্যাংক ও এন. জি. ও. সমূহের তথ্য
সরকারী ব্যাংক                    : ০৪ টি
কর্মসংস্থান ব্যাংক                  : ১টি
বাণিজ্যিক ব্যাংকের সংখ্যা            : ৯ টি
এন. জি. ও. সংখ্যা                   : ২০ টি
ধর্মীয় প্রতিষ্ঠান সমূহ
মসজিদ                         :   ৪১২ টি
মন্দির                     :   ৮৭ টি
গীর্জা                :   ০৩ টি
রাজস্ব বিষয়ক
ইউনিয়ন ভূমি অফিস               :    ০৪টি
উন্মুক্ত খাস জলমহাল                :    ০৭ টি(আয়তন ২১ হেঃ)
সরকারী পুকুর                    :    ২০০ টি(আয়তন ৫৫ হেঃ)
গুচ্ছগ্রাম                         :   ০১ টি
আশ্রয়ন প্রকল্প                     :    ০১টি
পরিবার(গুচ্ছ গ্রাম)                :    ৩০ টি
হাট                                   :   ১৫ টি
ভেষ্টেট পুকুরের সংখ্যা               :    ৪০ টি
অন্যান্য তথ্যাবলী
রেজিস্ট্রার্ড কèাব                  :    ৫৭ টা
মৎস্য আড়ত                             :   ০৬টি
ভি,জি,ডি কার্ডধারী                  :   ১৬২৯ জন
খাদ্য গুদামের সংখ্যা                :   ০৬ টি
খাদ্য গুদামের ধারণ ক্ষমতা           :   ৪০০০ মেঃ টঃ
রিসোর্স সেন্টার সংখ্যা               :   ০১ টি
সরকারী হ্যাচারীর সংখ্যা             :    ০১ টি
বেসরকারী হ্যাচারীর সংখ্যা            :    ০৪টি
ঐতিহাসিক ও প্রত্ততাত্তিক নিদর্শন
(ক) পুঠিয়া রাজবাড়ী (খ) গোবিন্দ মন্দির
(গ) ছোট আহ্নিক মন্দির (ঘ) ছোট শিব মন্দির
(ঙ) দোল মন্দির (চ) বড় শিব মন্দির
(ঝ) বড় আহ্নিক মন্দির (ঞ) ছোট গোবিন্দ মন্দির
(ট) গোপাল মন্দির (ঠ) হাওয়াখানা (ড) কৃষ্ণপুর মন্দির
(ঢ) খিতিশ চন্দ্রের মঠ (ণ) কেষ্ট খেপার মঠ
পুঠিয়ার ঐতিহ্য: রাজবাড়ী ও মন্দির সমূহ পুঠিয়া রাজবংশের সংক্ষিপ্ত ইতিহাস: পুঠিয়া রাজবংশ মুঘল সম্রাট আকবর এর সময় (১৫৫৬-১৬০৫) প্রতিষ্ঠিত হয়। সে সময় পুঠিয়া লস্করপুর পরগনার অর্ন্তগত ছিল। ১৫৭৬ সালে মুঘল সম্রাট আকবর এর সুবেদার মানসিংহ বাংলা দখল করার সময় পুঠিয়া এলাকার আফগান জায়গীরদার লস্কর খানের সাথে যুদ্ধ হয়। এ যুদ্ধে পুঠিয়া রাজবংশের প্রথম পুরুষ বৎসাচার্য যিনি পুঠিয়ায় একটি আশ্রম পরিচালনা করতেন, তিনি মানসিংহকে বুদ্ধি পরামর্শ দিয়ে সাহায্য করায় লস্কর খান পরাজিত হন। এ জন্য মানসিংহ বৎসাচার্যকে পুঠিয়া এলাকার জমিদারী দান করেন। বৎসাচার্য জমিদারী নিজ নামে না নিয়ে তার পুত্র পীতম্বর এর নামে বন্দোবস্ত নেন। পীতম্বর জমিদারীর আয়তন বৃদ্ধি করেন।পীতম্বর নিঃসন্তান অবস্থায় মৃত্যু বরণকরলে তার সহোদর নীলাম্বর জমিদারী প্রাপ্ত হন। সম্রাট জাহাঙ্গীর তাকে রাজা উপাধি দান করেন। নীলাম্বর এর মুত্যুর পর পুত্র আনন্দরাম সম্পত্তির উত্তরাধিকারী হন। আনন্দরাম এর একমাত্র পুত্র রতিকান্তের জ্যেষ্ঠ পুত্র রামচন্দ্র সকল সম্পত্তির মালিক হন। রামচন্দ্রের দ্বিতীয় পুত্র নরনারায়নের পর তার একমাত্র পুত্র প্রেমনারায়ন রাজ্যাধিকার পান। প্রেমনারায়ন এর পুত্র অনুপনারায়ণ এর সময় পুঠিয়া জমিদারীটি বার্ষিক ১,২৫,৫১৬ টাকা খাজনায় মুর্শিদকুলী খানের সাথে বন্দোবস্ত হয়। অনুপনারায়ণের চারপুত্র (নরেন্দ্র, মেদ নারায়ন, রুপ নারায়ণ ও প্রাণ নারায়ণ) এর মধ্যে ১৭৪৪ সালে রাজ স্টেট বিভক্ত হয়। বড় ভাই নরেন্দ্র নারায়ণের অংশে পাঁচ আনা এবং ছোট তিন ভাই এর অংশে সাড়ে তিন আনা নির্ধারিত হয়। বড় ভাই নরেন্দ্র নারায়ণের অংশ পাঁচ আনি এস্টেট এবং রুপ নারায়ণের অংশ চার আনি এস্টেট নামে পরিচিত। নরেন্দ্র নারয়নের জ্যেষ্ঠ পুত্র ভুবেন্দ্রনাথ ১৮০৯ সালে রাজা বাহাদুর উপাধি লাভ করেন। ভুবেন্দ্রনারায়ণের একমাত্র পুত্র জগন্নারায়ণ রায়ের দ্বিতীয় স্ত্রী ভুবনময়ী হরেন্দ্রনারায়ণকে দত্তক নেন। রাজা হরেন্দ্রনারায়নের পুত্র যোগেন্দ্রনারায়ণ মৃত্যুর পূর্বে সকল সম্পত্তি স্ত্রী শরৎসুন্দরীর নামে দিয়ে যান। শরৎসুন্দরী ১৮৬৬ সালে রাজশাহীর গুনাইপাড়ার কেশবকান্ত চক্রবতীর পুত্র রজনীকান্তকে দত্তক নিয়ে নাম দেন যতীন্দ্রনারায়ণ। শরৎসুন্দরী শিক্ষা ও চিকিৎসা খাতে প্রচুর দান করতেন। তার অজস্র দান ও নিঃস্বার্থ জনসেবায় মুগ্ধ হয়ে ১৮৭৪ সালে ব্রিটিশ সরকার তাকে “রানী” উপাধিতে এবং পরবর্তিতে ১৮৭৭ সালে “মহারানী” উপাধিতে ভূষিত করেন। কুমার যতীন্দ্রনারায়ণ ১৮৮০ সালে ঢাকা জেলার ভূবনমোহন রায়ের কন্যা হোমন্তকুমারী দেবীকে বিয়ে করেন। হোমন্তকুমারী দেবী ১৫ বছর বয়সে ৬ মাসের সন্তান গর্ভে নিয়ে বিধবা হন। তিনি পুঠিয়ার বিরাট রাজ প্রাসাদটি নির্মাণকরে শাশুড়ী মহারানী শরৎসুন্দরী দেবীর শ্রদ্ধায় উৎসর্গ করেন। হেমন্তকুমারী দেবী বহুসংখ্যক সৎকাজের জন্য লর্ড কার্জন কর্তৃক ১৯০১ সালে “রানী” এবং ১৯২০ সালে লর্ড আরউইনের আমলে “মহারানী” উপাধিতে ভূষিত হন। তার মৃত্যুর পর ধীরে ধীরে সারাদেশে জমিদারি প্রথার বিরুদ্ধে গণজাগরণ ঘটলে ক্রমান্বয়ে পুঠিয়া রাজবংশেরও বিলোপ ঘটে।
পুঠিয়ার পুরাকীর্তি: পুঠিয়ার জমিদার/রাজাগণ প্রশাসনিক কাজকর্ম পরিচালনার জন্য এবং ধর্মীয় কার্যাদি সম্পন্নের জন্য বিভিন্ন স্থাপত্য কাঠামো ও উল্লেখযোগ্য সংখ্যক মন্দির নির্মাণ করেন, যা আজও কালের সাক্ষী হিসাবে টিকে আছে। পুঠিয়ায় অবস্থিত অধিকাংশ মন্দিরে পোড়ামাটির ফলক স্থাপিত আছে। এখানকার পুরাকীর্তির মধ্যে পাঁচআনি রাজবাড়ী বা পুঠিয়া রাজবাড়ী, চারআনি রাজবাড়ী ও ১৩টি মন্দির রয়েছে। পুঠিয়ার প্রত্ননিদর্শনের মধ্যে ১৪টি স্থাপনা প্রত্নতত্ত্ব অধিদপ্তর সংরক্ষিত পুরাকীর্তি হিসাবে ঘোষণা করেছে।
পাঁচআনি জমিদারবাড়ি বা পুঠিয়া রাজবাড়ী:১৮৯৫ সালে মহারানী হেমন্তকুমারী দেবী আকর্ষনীয় ইন্দো ইউরোপীয় স্থাপত্যরীতিতে আয়তাকার দ্বিতল বর্তমান রাজবাড়ীটি নির্মাণ করেন। ভবনের সম্মুখ ভাগের স্তম্ভ, অলংকরন, কাঠের কাজ, কক্ষের দেয়ালে ও দরজার উপর ফুল ও লতাপাতার চিত্রকর্ম চমৎকার নির্মাণ শৈলীর পরিচয় বহন করে। রাজবাড়ীর ছাদ সমতল, ছাদে লোহার বীম, কাঠের বর্গা এবং টালি ব্যবহৃত হয়েছে। নিরাপত্তার জন্য রাজবাড়ির চারপাশে পরিখা খনন করা হয়েছিল।
গোবিন্দ মন্দির:পুঠিয়া পাঁচআনি জমিদার বাড়ি অঙ্গনে অবস্থিত গোবিন্দ মন্দির একটি গুরুত্বপূর্ণ পুরাকীর্তি। একটি উচু বেদীর উপর প্রতিষ্ঠিত বর্গাকার নির্মিত মন্দিরের কেন্দ্রস্থলে আছে একটি কক্ষ ও চার কর্ণারে রয়েছে ৪টি বর্গাকৃতির ছোট কক্ষ। গর্ভগৃহের চারপাশে ৪টি খিলান প্রবেশ পথ আছে। মন্দিরের কার্ণিশ সামান্য বাকানো। মন্দিরের পিলার ও দেয়াল অসংখ্য দেব-দেবী, যুদ্ধের সাজসজ্জা, ফুল ইত্যাদির পোড়ামাটির ফলক দ্বারা সজ্জিত। প্রেম নারায়ণ রায় আঠারো খ্রিষ্টাব্দের প্রথম দিকে এই মন্দির নির্মাণ করেন বলে জানা যায়।
দোল মন্দির: পুঠিয়া বাজারের মধ্যে অবস্থিত বর্গাকারে নির্মিত ৪ তলা বিশিষ্ট একটি সুদৃশ্য ইমারত। মন্দিরের চতূর্থ তলার উপরে আছে গম্ভুজাকৃতির ছাদ। পুঠিয়ার পাঁচআনি জমিদার ভুবেন্দ্রনারায়ণ রায় ১৭৭৮ খ্রিষ্টাব্দে মন্দিরটি নির্মাণ করেন।
চারআনি জমিদারবাড়ী ও মন্দিরসমূহ: পাঁচআনি রাজবাড়ী থেকে প্রায় ১২৫ মিটার পশ্চিমে শ্যামসাগর দিঘীর পশ্চিম পাড়ে পুঠিয়ার চারআনী জমিদার বাড়ী অবস্থিত। চারআনী জমিদার কর্তৃক বড় আহ্নিক, ছোট গোবিন্দ ও গোপাল মন্দির নামে পরিচিত একই অঙ্গনে পাশাপাশি ৩টি মন্দির আছে।
বড় আহ্নিক মন্দির: উত্তর-দক্ষিণে লম্বা আয়তাকার পূর্বমুখি এ মন্দিরে পাশাপাশি ৩টি কক্ষ আছে। মাঝের কক্ষের পূর্বদিকে তিনটি খিলান প্রবেশ পথ এবং উপরে দোচালা আকৃতির ছাদ আছে। আয়তাকার কক্ষের দক্ষিণ ও উত্তর পাশের কক্ষ দুটি বর্গাকৃতির এবং পূর্বদিকে ১টি করে সরু খিলান প্রবেশ পথ আছে এবং ছাদ চৌচালা আকৃতির। মন্দিরটির সম্মুখের দেয়ালে অসংখ্য পোড়ামাটির ফলক রয়েছে। পুঠিয়া চারআনি জমিদার কর্তৃক মন্দিরটি সতের-আঠারো শতকের মধ্যবর্তী সময়ে নির্মিত বলে জানা যায়।
গোপাল মন্দির: চার আনি মন্দির চত্ত্বরের উত্তর পাশে অবস্থিত আয়তাকার দ্বিতল মন্দিরের দক্ষিণদিকে ৩টি এবং পূর্ব ও পশ্চিম দিকে ১টি করে প্রবেশপথ আছে। দক্ষিণমুখী এ মন্দিরের উত্তর দিক ব্যতীত অপর তিন দিকে বারান্দা আছে। মন্দিরের দ্বিতীয় তলায় উঠার জন্য পশ্চিম দিকে ১টি সিড়িআছে।
অন্যান্য দর্শনীয় স্থানঃ
হাওয়া খানা: পুঠিয়া-রাজশাহী মহাসড়কের তারাপুর বাজার থেকে প্রায় ৫০০ মিটার দক্ষিণে এবং পুঠিয়া বাজার থেকে ৩ কিলোমিটার পশ্চিমে একটি পুকুরের মধ্যবর্তী স্থানে হাওয়াখানা অবস্থিত। দ্বিতল এ ইমারতের নীচতলার আর্চযুক্ত। এ ইমারতের দক্ষিণ পাশে দোতালায় উঠার জন্য সিড়ি আছে। পুঠিয়া রাজবাড়ীর সদস্যরা রাজবাড়ী থেকে রথ বা হাতীযোগে, পুকুরে নৌকায় চড়ে এসে অবকাশ যাপন এবং পুকুরের খোলা হাওয়া উপভোগ করতেন বলে জানা যায়।
কৃষ্ণপুর মন্দির (সালামের মঠ): পুঠিয়া বাজার থেকে দেড় কিলোমিটার পশ্চিমে কৃষ্ণপুর গ্রামে খোলা মাঠে এ মন্দিরটি অবস্থিত। স্থানীয়ভাবে এটি সালামের মঠ নামে পরিচিত হলেও প্রকৃতপক্ষে এটি একটি গোবিন্দ মন্দির। প্রবেশপথের উপরে ও দুপাশে পোড়ামাটির ফলকদ্বারা চমৎকারভাবে সজ্জিত।
খিতিশ চন্দ্রের মঠ (শিব মন্দির): পুঠিয়া বাজারের ১ কিলোমিটার পশ্চিমে কৃষ্ণপুর গ্রামে ছোট আকৃতির এ মন্দিরটি অবস্থিত। স্থানীয়ভাবে খিতিশ চন্দ্রের মঠ হিসাবে পরিচিত হলেও প্রকৃতপক্ষে এটি একটি শিব মন্দির। বর্গাকারে নির্মিত মন্দিরের দক্ষিণ ও পূর্ব দেয়ালে ১টি করে খিলান দরজা আছে।
নদ নদীর তলিকা
পুঠিয়া উপজেলায় তিনটি নদী অবস্থিত। নদী গুলো হল:
১। বারনই নদী, এটি শিলমাড়ীয়া ইউনিয়নের সাধনপুরে অবস্থিত।
২। মুছাখাঁ নদী, এটি জিউপাড়া ইউনিয়নে পাশ দিয়ে বয়ে গেছে।
৩। নারোদ নদী ,এটি বানেশ্বর ইউনিয়নের বালিয়াঘাটি রঘুরামপুর গ্রামের মধ্যদিয়ে বয়েগেছে।
অর্থনীতি
পুঠিয়া উপজেলা কৃষি ও মৎস্য সম্পদের ব্যবসা কেন্দ্র। ঝলমলিয়া ও বানেশ্বর হতে প্রচুর কৃষিজাত পণ্য ( কলা,আম, সব্জি) দেশের বিভিন্ন এলাকায় যায়। পু্ঠিয়ার বিভিন্ন মাছের আড়ৎ হতে প্রতিনিয়ত রাজধানী ঢাকায় প্রচুর মাছ সরবরাহ করা হয়।
বিবিধ
পুঠিয়া উপজেলা থেকে ১৭ কি.মি উত্তরে পচামাড়িয়া পাখির জন্য বিখ্যাত। বিশেষ করে শীত কালে এখানে প্রচুর অতিথি পাখি আসে।
পুঠিয়া আসার মাধ্যম
রাজশাহী জেলা সদর হতে ৩২ কি.মি. উত্তর- পূর্বে নাটোর মহাসড়ক অভিমুখে পুঠিয়া অবস্থিত। বাসে করে দেশের যে কোন স্থান হতে পুঠিয়া আসা যায় এবং ট্রেনে করে নাটোর অথবা রাজশাহী নেমেও সড়কপথে সহজে আসা যায়।
মুরের সূত্র
মার্কিন অর্ধপরিবাহী প্রযুক্তি কোম্পানি ফেয়ারচাইল্ড সেমিকন্ডাক্টর ও ইন্টেলের সহ-প্রতিষ্ঠাতা গর্ডন মুরের নামে এই সূত্রটির নামকরণ করা হয়েছে। মুর ১৯৬৫ সালে মত দেন যে প্রতিটি সমন্বিত বর্তনীতে উপাংশ বা ট্রানজিস্টরের সংখ্যা প্রতি বছরে দ্বিগুণ হয় এবং তিনি ভবিষ্যৎবাণী করেন যে এই হার কমপক্ষে আরও এক দশক অব্যাহত থাকবে। ১৯৭৫ সালে এসে মুর তাঁর ভবিষ্যৎবাণীতে সংশোধন এনে বলেন যে প্রতি দুই বছরে ট্রানজিস্টর সংখ্যা দ্বিগুণ হবে, অর্থাৎ প্রতি বছর সংখ্যাবৃদ্ধির হার হবে ৪১%। যদিও মুর কোনও পরীক্ষালব্ধ বা অভিজ্ঞতালব্ধ উপাত্তের উপর ভিত্তি না করেই এই ভবিষ্যৎবাণী করেছিলেন, তার পরেও তাঁর এই পূর্বাভাস ১৯৭৫ সাল থেকে বহু দশক ধরে সঠিক প্রমাণিত হয় এবং এটিকে একটি অনানুষ্ঠানিক "সূত্র" হিসেবে বিবেচনা করা শুরু হয়।
মুরের পূর্বাভাসটিকে অর্ধপরিবাহী শিল্পখাতের দীর্ঘমেয়াদী পরিকল্পনা পরিচালিত করতে এবং গবেষণা ও উন্নয়ন সংক্রান্ত লক্ষ্য নির্ধারণ করতে ব্যবহার করা হয়েছে। তাই এটিকে এক ধরনের স্বতঃসিদ্ধকারী ভবিষ্যৎবাণী হিসেবে গণ্য করা যেতে পারে। দ্বি-আংকিক ইলেকট্রন বিজ্ঞান তথা ডিজিটাল ইলেকট্রনিকসের বিভিন্ন অগ্রগতি যেমন গুণমানের সাথে উপযোজিত অণুপ্রক্রিয়াজাতকারকের (মাইক্রোপ্রসেসর) মূল্যহ্রাস, পরিগণক স্মৃতির (কম্পিউটার মেমরি) ধারণক্ষমতা বৃদ্ধি (দৈব-অভিগম্যতা স্মৃতি বা র‍্যান্ডম অ্যাক্সেস মেমরি তথা র‍্যাম, এবং ফ্ল্যাশ স্মৃতি বা ফ্ল্যাশ মেমরি), ডিজিটাল সুবেদী গ্রাহকের (ডিজিটার সেন্সর) উন্নতি, এমনকি ডিজিটাল আলোকচিত্রগ্রাহক যন্ত্র তথা ডিজিটাল ক্যামেরার চিত্রাণু বা পিক্সেলের সংখ্যা ও আকার মুরের সূত্রের সাথে ঘনিষ্ঠভাবে সম্পর্কিত। ডিজিটাল ইলেকট্রন বিজ্ঞানের এই চলমান পরিবর্তনগুলি প্রযুক্তিগত ও সামাজিক পরিবর্তন, উৎপাদনশীলতা ও অর্থনৈতিক প্রবৃদ্ধির একটি চালিকাশক্তি হিসেবে কাজ করেছে।
মুরের সূত্রটির প্রযোজ্যতা কখন থেকে বন্ধ হয়ে যাবে, সে বিষয়ে শিল্পখাতের বিশেষজ্ঞরা এখনও ঐকমত্যে পৌঁছাননি। অণুপ্রক্রিয়াজাতকারক (মাইক্রোপ্রসেসর) স্থপতিরা বিবৃতি দিয়েছেন যে ২০১০ সাল নাগাদ অর্ধপরিবাহী শিল্পখাতের অগ্রগতি মন্থর হয়ে পড়ে এবং মুরের সূত্রের পূর্বাভাসের খানিকটা নিচে অবস্থান করে। ২০২২ সালের সেপ্টেম্বর মাসে এনভিডিয়া কোম্পানির প্রধান নির্বাহী কর্মকর্তা জেনসেন হুয়াং মুরের সূত্রকে মৃত ঘোষণা করেন। তবে ইন্টেলের প্রধান নির্বাহী কর্মকর্তা প্যাট গ্যালসিঙ্গার তাঁর বিরুদ্ধ মত পোষণ করেন।
২০২১ ভাল্লেত্তা কাপ
২০২১ ভাল্লেত্তা কাপ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২১ সালের অক্টোবর মাসে মাল্টায় অনুষ্ঠিত হয়। ম্যাচগুলো মার্সার মার্সা স্পোর্টস ক্লাব মাঠে অনুষ্ঠিত হয়। টুর্নামেন্টটিতে স্বাগতিক মাল্টার সঙ্গে অংশগ্রহণ করে জিব্রাল্টার, বুলগেরিয়া ও সুইজারল্যান্ড। টুর্নামেন্টটির পরে মাল্টা ও জিব্রাল্টার নিজেদের মধ্যে দুই ম্যাচের একটি দ্বিপাক্ষিক সিরিজ খেলে।
পয়েন্ট তালিকা
ফাইনালে উত্তীর্ণ
৩য় স্থান নির্ধারণীতে উত্তীর্ণ
সুনীল রোশন আপ্পুহামি
অমরাসিংহে আরাচ্ছিলাগে সুনীল রোশন আপ্পুহামি (Sunil Roshan; জন্ম: ৬ জুলাই ১৯৯৩; সুনীল রোশন নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব ডিফেন্ডার্স এবং শ্রীলঙ্কা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।
২০১২–১৩ মৌসুমে, শ্রীলঙ্কান ক্লাব কলম্বোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কলম্বোরর হয়ে ৬ মৌসুম অতিবাহিত করার পর ২০১৮–১৯ মৌসুমে তিনি ডিফেন্ডার্সে যোগদান করেছেন। ২০১৬ সালে, সুনীল শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
প্রারম্ভিক জীবন
অমরাসিংহে আরাচ্ছিলাগে সুনীল রোশন আপ্পুহামি ১৯৯৩ সালের ৬ই জুলাই তারিখে শ্রীলঙ্কায় জন্মগ্রহণ করেছেন।
আন্তর্জাতিক ফুটবল
২০১৬ সালের ৩রা নভেম্বর তারিখে, মাত্র ২৩ বছর ৩ মাস ২৮ দিন বয়সে, বাম পায়ে ফুটবল খেলায় পারদর্শী সুনীল লাওসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি লাওস ১–২ গোলের ব্যবধানে জয়লাভ করেছিল। শ্রীলঙ্কার হয়ে অভিষেকের বছরে সুনীল সর্বমোট ২ ম্যাচে অংশগ্রহণ করেছেন।
রামনাথকরা
জনসংখ্যার উপাত্ত
ভারতের ২০০১ সালের আদম শুমারি অনুসারে রামনত্তুকর শহরের জনসংখ্যা হল ৩০,৪৩৬ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে রামনত্তুকর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
২০১৭ সাফ অনূর্ধ্ব-১৫ মহিলা চ্যাম্পিয়নশিপ
২০১৭ সাফ অনূর্ধ্ব-১৫ মহিলা চ্যাম্পিয়নশিপ ছিলো সাফ কর্তৃক অ-১৫ মহিলাদের জন্য আয়োজিত সাফ অনূর্ধ্ব-১৫ মহিলা চ্যাম্পিয়নশিপের ১ম আসর।
হান্ডিয়াল উচ্চ বিদ্যালয়
হান্ডিয়াল উচ্চ বিদ্যালয় ( Handial High School ) বাংলাদেশের পাবনা জেলার চাটমোহর থানার হান্ডিয়াল ইউনিয়নের একটি ঐতিহ্যবাহী শিক্ষা প্রতিষ্ঠান । এটি রাজশাহী শিক্ষা বোর্ড কর্তৃক অনুমোদিত একটি মাধ্যমিক বিদ্যালয়।
অবস্থান
হান্ডিয়াল উচ্চ বিদ্যালয় পাবনা জেলার চাটমোহর থানার হান্ডিয়াল ইউনিয়নে অবস্থিত।
ইতিহাস
এই বিদ্যালয়টি প্রতিষ্ঠিত হয় ১৯৬০ সালের ১ জানুয়ারি।
শিক্ষক
এ বিদ্যালয়ে পুরুষ ও মহিলা উভয় শিক্ষক রয়েছেন।
ভর্তি
সাধারণত প্রতিবছর ষষ্ঠ শ্রেণীতে শিক্ষার্থী ভর্তি করা হয়; ভর্তি ফরম সাধারণত প্রতিবছর ডিসেম্বর মাসে ছাড়া হয়।
শিক্ষা কার্যক্রম
বিদ্যালয়টিতে ষষ্ঠ শ্রেণি থেকে দশম শ্রেণি পর্যন্ত শিক্ষাদান করা হয়। প্রতি বছর প্রায় ১৫০ জন শিক্ষার্থী এই বিদ্যালয় হতে এসএসসি পরীক্ষায় অংশগ্রহণ করে থাকে।
বিদ্যালয় সময়সূচী
এই বিদ্যালয়ে একটি শিফট রয়েছে। সকাল ১০.৩০টায় বিদ্যালয় শুরু হয় এবং ৪.০০টায় বিদ্যালয় ছুটি হয়। দুপুর ১.২০টায টিফিন দেয়া হয়।শুক্রবার সাপ্তাহিক ছুটির জন্য স্কুল বন্ধ থাকে। সরকারি অন্যান্য ছুটির দিনগুলতে স্কুল কার্যক্রম বন্ধ থাকে। গ্রীষ্মকালীন এবং শীতকালীন ছুটি প্রতিবছরই দেয়া হয়।
খেলাধুলা
খেলাধুলার ক্ষেত্রে বিদ্যালয়টি সক্রিয় ভূমিকা পালন করে আসছে। বিদ্যালয়ের সামনে রয়েছে বিশাল একটি মাঠ। বিদ্যালয়টিতে নিয়মিত বার্ষিক ক্রিয়া প্রতিযোগিতা অনুষ্ঠিত হয়। তাছাড়া অন্তক্রিয়া প্রতিযোগিতা ও আন্তক্রিয়া প্রতিযোগিতার আয়োজন করা হয়। এসব কার্যকম পরিচালনার জন্য স্কুলে রয়েছে একজন দক্ষ ক্রিয়া শিক্ষক। আবার বিশেষ কোন খেলার সময় বিদ্যালয় ছুটি বা অর্ধেক কার্যদিবস পযন্ত স্কুল পরিচালিত হয়।
ইস্টার্ন বেঙ্গল রেলওয়ে
ইতিহাস
প্রশাসনিক, সামরিক ও ব্রিটিশ বাণিজ্যের প্রসারের জন্য ব্রিটিশরা ভারতে রেলসেবা প্রচলন করেছিল। ১৮৫৭ সালে লন্ডনে ইস্টার্ন বেঙ্গল রেলওয়ে কোম্পানী গঠন করা হয়। প্রায় একই সময়ে অন্য দুটি কোম্পানী- ইস্ট ইন্ডিয়া রেলওয়ে কোম্পানি ও গ্রেট ইণ্ডিয়ান পেনিনসুলার কোম্পানী ইস্ট ইণ্ডিয়ার সাথে ক্রমে হাওড়া থেকে রাণীগঞ্জ অবধি ও মুম্বাই থেকে কল্যাণ অবধি পরীক্ষামূলক রেলপথ বানানোর চুক্তিপত্র করেছিল।
১৮৫৮র ৩০ জুলাইতে ইস্ট বেঙ্গল রেলওয়ে ইস্ট ইন্ডিয়া রেলওয়ে কোম্পানির সাথে কলকাতার হুগলী নদীর পূর্বপার থেকে (বর্তমানে শিয়ালদহ স্টেশন) রাণাঘাট, দর্শনা, পোড়াদহ হয়ে পদ্মার উপনদী গড়াই নদীর পারে অবস্থিত কুষ্টিয়া অবধি (বর্তমান বাংলাদেশএ) একটি রেলপথ বানাতে চুক্তিবদ্ধ হয়। প্রস্তাবিত রেলপথটির দৈর্ঘ্য ছিল ১১০ মাইল ও সম্ভাব্য খরচ প্রায় ১ মিলিয়ন পাউণ্ড স্টার্লিং বলে নির্দ্ধারণ করা হয়েছিল। কলকাতা থেকে চম্পাহাটি অবধি প্রথম অংশ রেলপথ ১৮৬২র জানুয়ারীতে সমাপ্ত হয়। ১৮৬২র নভেম্বর মাসে রেলপথটি উন্মুক্ত করা হয়। ১৮৬৪তে আধা কি.মি.র একটি ছোট শাখা রেলপথ কুষ্টিয়ার থেকে গরাই নদীর বন্দর অবধি নির্মাণ করা হয়। ১৮৬৫তে কুষ্টিয়ার থেকে গঙ্গা ও ব্রহ্মপুত্রের সংগমস্থলে অবস্থিত গোয়ালন্দ ঘাট অবধি রেলপথ সম্প্রসারণ করার সিদ্ধান্ত নেওয়া হয়। ১৮৭০র ৩১ ডিসেম্বরে ভাইসরয় লর্ড মেয়ো এই রেলপথের উদ্বাধন করেন। ১৯০২এ এটিকে অসমএর ধুবড়ী অবধি সম্প্রসারণ করা হয়।
১৮৭৪র থেকে ১৮৭৯র ভিতর "নর্থ বেঙ্গল স্টেট রেলওয়ে" পদ্মা নদীর উত্তরপারে অবস্থিত চারাঘাটের থেকে সান্তাহার, পার্বতীপুর হয়ে চিলাহাটী অবধি একটি ২৫০ কি.মি. দীর্ঘ মিটারগেজ রেলপথ নির্মাণ করে ও ১৮৮১তে এটিকে শিলিগুড়ি অবধি সম্প্রসারণ করা হয়। পার্বতীপুর থেকে দুটি শাখাপথ নির্মাণ করা হয় - একটি পূর্বে কাউনিয়া অবধি ও অন্যটি পশ্চিমে দিনাজপুর অবধি। একসময় কলকাতা থেকে কুষ্টিয়া অবধি নির্মাণ করা ব্রজগেজ রেলপথটি পোড়াদহ স্টেশন থেকে পদ্মার দক্ষিণপারের দামুকদিয়া ঘাট অবধি সম্প্রসারণ করা হয় । দামুকদিয়া ঘাট ও সারাঘাটের মাঝে যাত্রীসাধারণের পদ্মা নদী পার হওয়ার জন্য রেলবিভাগ নিজ ফেরীর ব্যবস্থা করেছিল।
পর্নোগ্রিন্ড
পর্নোগ্রিন্ড হলো গ্রিন্ডকোর ও ডেথ মেটালের একটি উপধারা, যার গানের কথায় মূলত যৌন বিষয়ই প্রাধান্য পায়। এই ধারা ডেথগ্রিন্ডের মতো গোরগ্রিন্ড উপধারার সাথে জড়িত। জিরো টলারেন্সের মতে “সবচেয়ে নিচের দিকের বিকৃত, প্রায়ঃশই যা অশ্লীল উপখাত যোগ করে ও গলার স্বর যেন নর্দমা থেকে উঠে আসছে। “নাটালি পারসেল তার বই ‘’ডেথ মেটাল মিউজিকঃ দ্যা প্যাশন অ্যান্ড পলিটিক্স অব সাবকালচার’’-এ নির্দেশনা দেন যে পর্নোগ্রিন্ডকে আলাদাভাবে সংজ্ঞায়িত করা যেতে পারে তার গানের কথা ও অভূতপূর্ব দৃশ্যপট পর্নোগ্রাফির ওপর আলোকপাতের জন্য। পারসেল এটাও বলেন যে গাটের মতো ব্যান্ডগুলো সাধারণ, ধীরগতির ও রক সঙ্গীতের মতো গানও করে। পর্নোগ্রিন্ড ব্যান্ডগুলোর শিল্পসজ্জা খুবই আপত্তিকর ও চূড়ান্ত রকমের হয়ে থাকে যা তাদের বেশির ভাগ দোকানের বাইরে রাখে। দ্যা মিট শিটস, কক এ্যান্ড বল টরচার, ডেড, লিভিডিটি ও ওয়াকো জেসাস এই ধারার বলার মতো ব্যান্ড।
কনকসার ইউনিয়ন
কনকসার ইউনিয়ন বাংলাদেশের মুন্সীগঞ্জ জেলার অন্তর্গত লৌহজং উপজেলার একটি ইউনিয়ন।
ভৌগোলিক উপাত্ত
কনকসার ইউনিয়নের আয়তন- ১৯৮২ একর। গ্রাম - ৭ টি, মৌজা - ৭ টি।
শিক্ষা
শিক্ষার হার - ৫৬.০৪ %
প্রাথমিক বিদ্যালয় - ৬ টি
কৃষ্ণগোবিন্দ গুপ্ত
স্যার কৃষ্ণগোবিন্দ গুপ্ত কেসিএসআই (২৮ ফেব্রুয়ারি ১৮৫১ – ২০ মার্চ ১৯২৬), সংক্ষেপে '''কে. জি. গুপ্ত''' নামেও পরিচিত, হলেন একজন গুরুত্বপূর্ণ ব্রিটিশ ভারতীয় জনপ্রশাসক, ভারতের সিভিল সার্ভিসের ষষ্ঠ ভারতীয় সদস্য, ভারতীয়, পঞ্চম বাঙালি এবং পূর্ব বাংলা বা বাংলাদেশের প্রথম আইএসসি সদস্য, ব্যারিস্টার-অ্যাট-ল এবং ঊনবিংশ শতকে বঙ্গের অন্যতম সমাজ সংস্কারক। তিনি ব্রাহ্ম সমাজের অন্যতম নেতৃত্বদানকারী ব্যক্তিত্ব।
প্রাথমিক জীবন ও শিক্ষা
কৃষ্ণগোবিন্দ গুপ্ত বর্তমান বাংলাদেশের ঢাকার নিকটে নরসিংদী জেলার সদর থানার ভাটপাড়ায় বৈদ্য-ব্রাহ্মণ পরিবারে জন্মগ্রহণ করেন। তার পিতা কালীনারায়ণ গুপ্ত ভাটপাড়ার জমিদার এবং স্থানীয় ব্রাহ্মসমাজের অন্যতম গুরুত্বপূর্ণ ব্যক্তি ছিলেন। তার মায় অন্নদাসুন্দরী গুপ্তা ছিলেন মাধব চন্দ্র সেনের কন্যা। প্রাথমিক জীবনে তিনি ঢাকার পোগোজ স্কুল, ঢাকা কলেজিয়েট স্কুল ও ঢাকা কলেজে পড়াশোনা করেন এবং পরবর্তীতে ইউনিভার্সিটি কলেজ লন্ডনে যোগ দেন। সেখানে তিনি ফাইনাল পরীক্ষার ওপেন কম্পিটেটিভ পরীক্ষায় ২য় স্থান অধিকার করেন। ১৮৭১ খ্রিষ্টাব্দে ইন্ডিয়ান সিভিল সার্ভিসের সপ্তম ভারতীয় সদস্য হিসেবে শিক্ষানবিশ হিসেবে যোগ দেন এবং ১৮৭৩ খ্রিষ্টাব্দে ভারতে ফিরে আসেন। তাকে মিডল টেম্পলের সম্মানিত সমাজ কর্তৃক বারে আমন্ত্রণ জানানো হয়। তার ভাইদের নাম প্যারী মোহন গুপ্ত, গঙ্গা গোবিন্দ গুপ্ত এবং বিনয় চন্দ্র গুপ্ত। তার বোনদের নাম সুবলা গুপ্তা, বিমলা গুপ্তা, হেমন্তশশী সেন, সৌদামিনী দাস, চপলা দত্ত এবং সরলা দাস। প্যারী মোহন গুপ্ত তৎকালীন ভারতের বিখ্যাত সিভিল মেডিকেল অফিসার হয়েছিলেন। ভাই গঙ্গাগোবিন্দ গুপ্ত ছিলেন বিখ্যাত চিত্রকর এবং ঢাকায় হোলিখেলা উৎসবের অন্যতম উদ্যোক্তা। বোন হেমন্ত শশী গুপ্তা ছিলেন কবি অতুলপ্রসাদ সেনের মা এবং চপলা গুপ্তা ছিলেন শশীভূষণ গুপ্তের সহধর্মিনী। অন্য বোন সৌদামিনী গুপ্তার নাতনি বিজয়া রায় চলচ্চিত্রকার সত্যজিৎ রায়ের স্ত্রী। কে. জি. গুপ্তের চতুর্থ বোন সরলা গুপ্তার মেয়ে সুপ্রভা রায় ছিলেন সুকমার রায়ের স্ত্রী এবং সত্যজিৎ রায়ের মা।
কে. জি. গুপ্ত নবীনচন্দ্র দাসের কন্যা প্রসন্নতারা গুপ্তার সাথে বিবাহবন্ধনে আবদ্ধ হন। তাদের সন্তানরা হলেন যতীন্দ্র চন্দ্র গুপ্ত, হেমকুসুম সেন (অতুলপ্রসাদ সেনের সহধর্মিনী), সরযুবালা সেন, ইলা গুপ্ত এবং নলিনী গুপ্ত (অ্যালবিয়ান রাজকুমার বন্দ্যোপাধ্যায়, আইএসসি এর সহধর্মিনী)। প্রসন্নতারা গুপ্তা “সখী সমিতি” প্রতিষ্ঠা করেন এবং “তুফানী গুপ্তা” হিসেবে পরিচিতি লাভ করেন। স্ত্রীশিক্ষা, বিধবা বিবাহের প্রচলন, সহমরণ প্রথা রোধসহ বিভিন্ন সামাজিক সংস্কারে ভূমিকা রাখা সখী সমিতির অন্যতম সদস্য ছিলেন লাকসামের জমিদার নওয়াব ফয়জুন্নেসা চৌধুরানী।
কে. জি. গুপ্ত ভাগনে অতুলপ্রসাদ সেনের সঙ্গে কন্যা হেমকুসুম গুপ্তার বিবাহ দেন। বাংলায় কুরআনের প্রথম অনুবাদকারী ভাই গিরিশচন্দ্র সেন কে. জি. গুপ্তের মামা ছিলেন।
সিপাহী বিদ্রোহে অবদান
কে. জি. গুপ্ত ১৮৫৭ খ্রিষ্টাব্দে সিপাহী বিদ্রোহের সময় ইংরেজদের বিরুদ্ধে দাঁড়ান। সে সময় লন্ডনের লিংকনস ইন থেকে তিনি ব্যারিস্টারি পড়েও চাকরি ছেড়ে দিয়ে আন্দোলনরত বাঙালি সৈনিকদের আইনি সহায়তা প্রদান করেন।
কর্মজীবন
ব্রিটিশ অধিকৃত ভারতের অধিকাংশ গুরুত্বপূর্ণ পদ শুধুমাত্র ব্রিটিশদের জন্য সংরক্ষিত ছিল। ১৮৩২ খ্রিষ্টাব্দে শুধুমাত্র ভারতীয়দের জন্য “মুন্সেফ” ও “সর্দার আমিন” পদ সৃষ্টি করা হয়। ১৮৩৩ খ্রিষ্টাব্দে ডেপুটি ম্যাজিস্ট্রেট ও ডেপুটি কালেক্টর পদ সৃষ্টি করে ভারতীয়দের জন্য উন্মুক্ত করা হয়। ১৮৬১ খ্রিষ্টাব্দে আইএসসি আইন ইন্ডিয়ান সিভিল সার্ভিস প্রতিষ্ঠা করে। ১৮৫৩ খ্রিষ্টাব্দের একটি আইনের মাধ্যমে ইতোমধ্যেই প্রতিযোগিতামূলক পরীক্ষার মাধ্যমে গুরুত্বপূর্ণ পদে সাধারণ নাগরিকদের প্রবেশের সুযোগ তৈরি হয়। কৃষ্ণগোবিন্দ গুপ্ত ১৮৭১ খ্রিষ্টাব্দে লন্ডনে ইন্ডিয়ান সিভিল সার্ভিসের পরীক্ষায় উত্তীর্ণ হন এবং শিক্ষানবিশি লাভ করেন। ১৮৭৩ খ্রিষ্টাব্দের ২৪ অক্টোবর সহকারী ম্যাজিস্ট্রেট ও কালেক্টর হিসেবে এবং ষষ্ঠ ভারতীয় হিসেবে আইএসসিতে যোগ দেন।
কেজি গুপ্ত ১৮৭৩-৭৪ খ্রিষ্টাব্দে বাংলা ও বিহারের দুর্ভিক্ষ দমনের দায়িত্ব পালন করেন। ১৮৮৪ খ্রিষ্টাব্দে যুগ্ম ম্যাজিস্ট্রেট ও কালেক্টর হিসেবে পদোন্নতি লাভ করেন এবং ১৮৮৯ খ্রিষ্টাব্দে ম্যাজিস্ট্রেট ও কালেক্টর হন। ১৮৯০ খ্রিষ্টাব্দে তাকে বোর্ড অব রেভিনিউয়ে জুনিয়র সেক্রেটারি নিযুক্ত করা হয়। ১৮৯৩ খ্রিষ্টাব্দের মার্চ মাসে আবগারি কমিশনার নিযুক্ত হন এবং ১৯০১ খ্রিষ্টাব্দে বর্ধমানের বিভাগীয় কমিশনারের দায়িত্ব পান। এরপর ১৯০৪ খ্রিষ্টাব্দে প্রথম ভারতীয় হিসেবে বোর্ড অব রেভিনিউয়ের সদস্য নির্বাচিত হন। এরপর ১৯০৫ খ্রিষ্টাব্দে ভারতীয় আবগারি শুল্ক কমিটির সদস্য নিযুক্ত হন এবং ১৯০৬ খ্রিষ্টাব্দে বাংলার মৎস্য খাতের বিশেষ দায়িত্ব লাভ করেন।
আবগারি শুল্ক কমিটির সদস্য থাকাকালীন ১৯০৬ খ্রিষ্টাব্দে বাংলার মৎস্য খাতের ওপর কৃষ্ণগোবিন্দ গুপ্তের দাখিলকৃত একটি প্রতিবেদন থেকে ১৯০৮ খ্রিষ্টাব্দে বাংলায় মৎস্য অধিদপ্তর প্রতিষ্ঠা পায়। আভ্যন্তরীণ মৎস্য খাত, মাছ, চিংড়ি ও অন্যান্য পানিভিত্তিক চাষাবাদ তখন থেকে ব্রিটিশ সরকারের অন্যতম প্রধান খাতে পরিণত হয়। ব্রিটিশ বাংলার উত্তরাধিকার হিসেবে অদ্যাবধি ভারত ও বাংলাদেশে মৎস্য খাতে প্রাধান্য দেওয়া হয়। ১৯০৬ খ্রিষ্টাব্দে তিনি চাকুরি থেকে অবসর গ্রহণ করেন।
১৯০৭ খ্রিষ্টাব্দের ২৫ জুলাই ড. সৈয়দ হুসেন বিলগ্রামির সাথে যৌথভাবে কৃষ্ণগোবিন্দ গুপ্ত প্রথম ভারতীয় হিসেবে ভারতের স্টেট কাউন্সিলের সেক্রেটারি নিযুক্ত হন। এছাড়া তিনি হাউজ অব কমন্সের একমাত্র ভারতীয় সদস্য হিসেবেও দায়িত্ব পালন করেন। পরবর্তীতে ১৯২০ খ্রিষ্টাব্দে তিনি লর্ড এশারের সেনাবাহিনীর ভারতীয় কমিটির সদস্য নির্বাচিত হন।
ভারতীয় আইএসসি কর্মকর্তাদের তালিকা (১৮৬১-১৮৯৯)
সামাজিক ও সাহিত্যিক কর্মকাণ্ড
আইএসসি কর্মকর্তা (১৯৬৩) সত্যেন্দ্রনাথ ঠাকুর (১৮৪২-১৯২৩) কৃষ্ণগোবিন্দ গুপ্তের সামাজিক-সাহিত্যিক কর্মকাণ্ডের ঘনিষ্ঠ সহকারী ছিলেন। সত্যেন্দ্রনাথের পার্ক স্ট্রিট ও বালিগঞ্জের বাড়ির নিয়মিত সাহিত্য সভায় (মজলিশ) আগত উল্লেখযোগ্য ব্যক্তিদের মধ্যে ছিলেন তারকনাথ পালিত, মনমোহন ঘোষ, সত্যেন্দ্র প্রসন্ন সিংহ, বিহারী লাল গুপ্ত এবং কৃষ্ণগোবিন্দ গুপ্ত। কে. জি. গুপ্ত ১৮৭১ খ্রিষ্টাব্দে ঢাকায় “রামমোহন রায় গ্রন্থাগার” প্রতিষ্ঠায় গুরুত্বপূর্ণ ভূমিকা পালন করেন। ১৯১৯ খ্রিষ্টাব্দে তিনি পাঁচদোনায় “স্যার কে.জি গুপ্ত উচ্চ বিদ্যালয়” এবং কাওরাইদে “কালীনারায়ণ গুপ্ত উচ্চ বিদ্যালয়” প্রতিষ্ঠা করেন।
সম্মাননা
ব্রিটিশ সরকার কে. জি. গুপ্তকে তার কর্মকাণ্ডের স্বীকৃতিস্বরূপ কেসিএসআই (নাইট কমান্ডার অব দ্য স্টার অব ইন্ডিয়া) উপাধিতে ভূষিত করে। তিনি কেসিএসআই ও ব্রিটিশদের স্যার উপাধি প্রাপ্ত প্রথম ভারতীয় ব্যক্তি ছিলেন। এছাড়া তার সম্মানে ঢাকার লক্ষ্মীবাজারে একটি সড়কের নামকরণ করা হয়েছে “কে.জি গুপ্ত লেন”।
তর্জনী
তর্জনী (এছাড়াও সামনের আঙ্গুল, প্রথম আঙুল, নির্দেশক আঙুল, ট্রিগার আঙুল, ডিজিটাস সেকেন্ডাস, ডিজিটাস ২ এবং আরও অনেক পদ হিসাবে উল্লেখ করা হয়) হল মানুষের হাতের দ্বিতীয় আঙ্গুল। এটি বৃদ্ধাঙ্গুলি এবং মধ্যমা আঙুলের মধ্যে অবস্থিত। এটি সাধারণত হাতের সবচেয়ে নিপুণ এবং সংবেদনশীল অঙ্ক, যদিও দীর্ঘতম নয় – এটি মধ্যমা আঙুলের চেয়ে ছোট এবং অনামিকা আঙুলের চেয়ে ছোট বা দীর্ঘ হতে পারে – আঙ্গুলের অনুপাত দেখুন।
"তর্জনী" আক্ষরিক অর্থ "ইঙ্গিত করার আঙুল", একই লাতিন উৎস থেকে নির্দেশিত হিসাবে; এর শারীরবৃত্তীয় নামগুলি হল "তর্জনী" এবং "দ্বিতীয় আঙ্গুল"।
শারীরস্থান
তর্জনীতে তিনটি ফ্যালাঞ্জ রয়েছে। এটিতে কোন পেশী থাকে না, তবে হাড়ের সাথে টেন্ডনের সংযুক্তি দ্বারা হাতের পেশী দ্বারা নিয়ন্ত্রিত হয়।
কৃপাময়ী কালীমন্দির, বরানগর
মন্দিরশৈলী
কৃপাময়ী কালীমন্দিরটি নবরত্ন শৈলীতে নির্মিত একটি মন্দির। হুগলি নদীতে মিত্রদের ঘাটের দক্ষিণে মন্দিরের সিংহদরজা। সিংহদরজার দুপাশে ছয়টি করে মোট বারোটি শিবমন্দির। এগুলি দ্বাদশ শিবমন্দির নামে পরিচিত। এই শিবমন্দিরগুলি বাংলার আটচালা স্থাপত্যরীতিতে নির্মিত। "শিবমন্দিরগুলির অবস্থান ও নির্মাণশৈলী লক্ষণীয়। প্রথমেই পাশাপাশি দুটি মন্দির তারপর সারি দিয়ে চারটি করে দেউল শ্রেণীবদ্ধ। প্রতিটি শিবলিঙ্গের বিভিন্ন নাম। মন্দিরের দেওয়ালে পাখি দেওয়া জানলা-দরজার কাজ। তাতে মনে হয় বুঝি সত্যই ওগুলি জানালা ও দরজা।" শিবমন্দিরের পরেই সারি সারি তুলসীমঞ্চ রয়েছে।